РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 20

от заседание на Комисия ”Професионална квалификация и 
информационни технологии”,
проведено на  17.07.2018 г.

Днес, 17.07.2018 г. /вторник/ от 16:40 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА-отсъства 
СВЕТЛАНА БОШНАКОВА
СЕВДАЛИН МАВРОВ-отсъства	
            
На заседанието присъстваха експертните сътрудници към комисията: инж. Мирослава Чирпъкова – началник отдел „ИООСВ“ и инж. Светослав Неделчев - началник отдел „ИОВСС“.

	1.ОТНОСНО: Писмо от председателя на Окръжен съд гр. Стара Загора относно допълнение в съобщенията по чл. 367 от ГПК по търговски спорове.

Комисия “Професионална квалификация и
информационни технологии”
Р Е Ш И :

	1.1. Приема за сведение писмото от председателя на Окръжен съд гр. Стара Загора относно допълнение в съобщенията по чл. 367 от ГПК по търговски спорове.

	2.ОТНОСНО: Писмо от председателя на Административен съд София – град за оптимизиране дейността по разпределението на някои видове дела. 
На свое заседание, проведено на 13 септември 2017 г., Комисията разгледа писмо от зам. председателя на Административен съд София – град относно предложение за оптимизация на системата за случайно разпределение на делата. С писмо изх. № ВСС-11572/20.09.2017 г. бе изпратено писмото до разработчика на системата за отговор относно възможността за реализация на исканата функционалност, 

Комисия “Професионална квалификация и
информационни технологии”
Р Е Ш И :

2.1. Препраща писмото от председателя на Административен съд София – град на „Смарт системс 2010"  ЕООД - разработчик на система за случайно разпределение на делата за незабавен отговор до Комисията относно възможността за реализация на исканата функционалност за оптимизация на процеса по случайното разпределение на делата. 
2.2. Да се уведоми председателя на Административен съд София – град за решението на комисията.

3.ОТНОСНО: Писмо от председателя на Районен съд гр. Пловдив за провеждане на обучение на системни администратори.

Комисия “Професионална квалификация и
информационни технологии”
Р Е Ш И :

3.1. Приема за сведение писмото от председателя на Районен съд гр. Пловдив за провеждане на обучение на системни администратори
3.2. Да се изпрати запитване до НИП относно възможността за организиране на такъв вид обучение за системните администратори по направеното предложение от председателя на Районен съд гр. Пловдив.
3.3 Да се уведоми председателя на Районен съд - Пловдив за решението на комисията.

4.ОТНОСНО: Писмо от председателя на камарата на ЧСИ относно организиране на техни обучения.
				
Комисия “Професионална квалификация и
информационни технологии”
Р Е Ш И :

4.1. Изпраща писмото на председателите на апелативните и окръжните съдилища за сведение, и за оказване на съдействие на Камарата на ЧСИ при възможност.

5.ОТНОСНО: Искане от председателя на Апелативен съд гр. Пловдив за осигуряване на средства за закупуване на 1 брой компютърна конфигурация и 1 брой преносим компютър.

Комисия “Професионална квалификация и
информационни технологии”
Р Е Ш И :

5.1. Искането от председателя на Апелативен съд гр. Пловдив за осигуряване на средства за закупуване на 1 брой преносим компютър в размер на 640.00 лв. с ДДС е целесъобразно.
5.2. Искането от председателя на Апелативен съд гр. Пловдив за осигуряване на средства за закупуване на 1 бр. компютърна конфигурация, 1 брой непрекъсваем ТЗУ и МФУ е нецелесъобразно.
5.3. Изпраща решението по т. 5.1 ведно с мотивиран доклад на Комисия „Бюджет и финанси" към Пленума на ВСС, по компетентност.
5.4.Изпраща решението на комисията на председателя на Апелативен съд гр. Пловдив, за сведение.

6.ОТНОСНО: Искане от председателя на Апелативен съд гр. Варна за осигуряване на средства за закупуване на 1 бр. сървър от среден клас, операционна система и 10 бр. компютърни конфигурации.
	
Комисия “Професионална квалификация и
информационни технологии”
Р Е Ш И :

6.1. Връща искането на председателя на Апелативен съд гр. Варна за доокомплектоване с актуална справка за наличната техника по образец, съгласно приетите правила от Висш съдебен съвет по протокол № 23/05.06.2014 г., относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/, както и за допълнителна информация относно какви и колко виртуални машини са разположени на сървъра, какви бъдещи се предвиждат, както и  пълни технически параметри на сървъра закупен през 2015 г.,
6.2. Изпраща решението на комисията на председателя на Апелативен съд гр. Варна, за сведение и изпълнение.

7.ОТНОСНО: Искане от председателя на Административен съд София – град за осигуряване на средства за закупуване на 31 бр. компютърни конфигурации.

Комисия “Професионална квалификация и
информационни технологии”
Р Е Ш И :

7.1. Искането от председателя на Административен съд София – град за осигуряване на средства за закупуване на 31 броя компютърни конфигурации в общ размер на 27800.00 лв. с ДДС е целесъобразно.
7.2. Изпраща решението по т. 7.1 ведно с мотивиран доклад на Комисия „Бюджет и финанси" към Пленума на ВСС, по компетентност.

8.ОТНОСНО: Искане от председателя на Районен съд гр. Велинград за осигуряване на средства за закупуване на компютърна система „NForce”.

Комисия “Професионална квалификация и
информационни технологии”
Р Е Ш И :

8.1. Не възразява да бъде въведена компютърна система “NForce” в Районен съд гр. Велинград, като разходите да са за сметка на съда, по бюджета за 2018 г.
8.2. Изпраща решението по т. 8.1 на Комисия „Бюджет и финанси" към Пленума на ВСС, по компетентност.

9.ОТНОСНО: Информация за извършена смяна на базите с данни от ЕСГРАОН във всички районни съдилища в страната и в ЦБС към Министерство на правосъдието.

Комисия “Професионална квалификация и
информационни технологии”
Р Е Ш И :

9.1. Приема за сведение информацията за извършена смяна на базите с данни от ЕСГРАОН във всички районни съдилища в страната и в ЦБС към Министерство на правосъдието.

10.ОТНОСНО: Оценяване на работата на постоянните преподаватели на кандидатите за младши съдии – випуск 2017-2018 г. на НИП и продължаване командироването на съдия Илияна Балтова като постоянен преподавател по гражданско право и процес на кандидатите за младши съдии за учебната 2018-2019 г.

Комисия “Професионална квалификация и
информационни технологии”
Р Е Ш И :

10.1. Приема за сведение информацията относно оценяване на работата на постоянните преподаватели на кандидатите за младши съдии – випуск 2017-2018 г. на НИП и продължаване командироването на съдия Илияна Балтова като постоянен преподавател по гражданско право и процес на кандидатите за младши съдии за учебната 2018-2019 г.

11.ОТНОСНО: Командироване на съдия Татяна Грозданова-Чакърова, избрана за постоянен преподавател по наказателно право и процес на кандидатите за младши съдии, випуск 2018-2019 г. 

Комисия “Професионална квалификация и
информационни технологии”
Р Е Ш И :

11.1. Приема за сведение информацията относно командироване на съдия Татяна Грозданова-Чакърова, избрана за постоянен преподавател по наказателно право и процес на кандидатите за младши съдии, випуск 2018-2019 г.

12.ОТНОСНО: Оценяване на работата на постоянните преподаватели на кандидатите за младши прокурори и младши следователи – випуск 2017-2018 г. на НИП и продължаване командироването на прокурор Диана Мицканова, прокурор Десислава Петрова и следовател Румяна Тозова.

Комисия “Професионална квалификация и
информационни технологии”
Р Е Ш И :

12.1. Приема за сведение информацията относно оценяване на работата на постоянните преподаватели на кандидатите за младши прокурори и младши следователи – випуск 2017-2018 г. на НИП и продължаване командироването на прокурор Диана Мицканова, прокурор Десислава Петрова и следовател Румяна Тозова.

13.ОТНОСНО: Предложения от председателя на Софийски градски съд за определяне в номенклатурата на статистически кодове по наказателни дела шифри и групи за производствата, свързани с произнасяния по искания към съда от активно легитимирани за това лица.

Комисия “Професионална квалификация и
информационни технологии”
Р Е Ш И :

13.1. Изпраща предложенията на Комисия „Съдебна карта, натовареност и съдебна статистика“ към Съдийската колегия на ВСС по компетентност.

Допълнителна точка:

14.ОТНОСНО: Предложение от г-жа Калина Чапкънова – член на ВСС и г-жа Светлана Бошнакова – член на ВСС за провеждане на допълнително обучение на административните ръководители във връзка с правилното прилагане на разпоредбите касаещи дисциплинарната дейност на магистратите.

Комисия “Професионална квалификация и
информационни технологии”
Р Е Ш И :

14.1. Да се изпрати запитване до НИП относно възможността за организиране на обучение във връзка с установяване на дисциплинарни нарушения и налагане на дисциплинарни наказания на магистратите по реда на глава Шестнадесета на ЗСВ, в което да участват научни преподаватели, съдии от ВАС, както и административни ръководители от окръжно и апелативно ниво,  като обучението да приключи с изготвяне на обобщен доклад за констатираните най-чести проблеми и евентуално предложение за законодателни промени.

ПРЕДСЕДАТЕЛ НА КОМИСИЯ ПО
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:   /п/

КАЛИНА ЧАПКЪНОВА

ЧЛЕНОВЕ НА КОМИСИЯТА: 

БОРЯНА ДИМИТРОВА /п/

ГЕРГАНА МУТАФОВА /п/

СВЕТЛАНА БОШНАКОВА /п/